Nemėžio šv. Rapolo Kalinausko bažnyčia

Nemėžio šv. Rapolo Kalinausko bažnyčia – katalikų bažnyčia Vilniaus rajone, Nemėžio miestelyje. Pašventinta 2011 m. lapkričio 6 d. arkivyskupo Audrio Bačkio. Pamaldos laikomos lietuvių ir lenkų kalbomis. Nemėžio parapija yra Vilniaus šv. Teresės (Aušros Vartų) parapijos filialas.http://www.vilnensis.lt/parapijos/parapija/86/  Vilniaus arkivyskupija. Vilniaus šv. Teresės parapija Bažnyčiai suteiktas šventojo, karmelitų vienuolio Rapolo Kalinausko (1835–1907) titulas.

 Istorija 
miniatiūra|250px|left|2015 m.

Pastatyti Nemėžyje bažnyčią 2002 m. sumanė kunigas Dariusz Stańczyk. Projektavimo ir kitus susijusius klausimus tvarkė Nemėžio seniūnas Vlodzimiež Sipovič, tuomet buvęs ir Nemėžio bendruomenės pirmininku. Bažnyčia kainavo apie 2 mln. lt. Statinys suprojektuotas pavyzdžiu pasirinkus netoli Gdansko (Lenkija) esančios šv. Tėvo Pijaus parapijos bažnyčią.

Statybos truko 2004–2011 m. Mišios Nemėžio bažnyčioje buvo aukojamos jau trejus metus dar neužbaigus visų darbų. Projektavimo darbus finansavo Nemėžio seniūnija ir Nemėžio bendruomenė. Vilniaus arkivyskupijos kurija savo lėšomis pastatė sienas, uždengė stogą. Vidaus apdailos darbus finansavo Vilniaus šv. Teresės parapija, tačiau nemažai lėšų paaukojo ir vietos gyventojai.

 Šaltiniai 

 Nuorodos 

 Parapijos informacija
 Nemėžyje pašventinta nauja katalikų bažnyčia

Kategorija:Nemėžis
Kategorija:Vilniaus rajono bažnyčios